Insinuandum est omnibus futuris et presentibus quod Aalardus de Seniceo, laudante filio suo Richardo, dedit Deo et sancte Marie de Firmitate et monachis ejusdem loci quandam vineam sub monte sancti Martini, in loco ubi predicti monachi Firmitatis accipiunt petram ad edificandas domos et tamen habuit inde cambium quemdam mansum apud Sans, a Vuillelmo de Branciun et Joceranno, fratre ejus. Sed et hoc non est pretermittendum quod prefatus Aalardus et filius ejus Richardus et Bernardus de Birra dederunt Deo et sancte Marie et predictis monachis Firmitatis quandam peciam terre sub predicta Perreria. Sed Bernardus de Birra habuit inde cambium apud Sarmaisei unam petiam de terra et septem solidos. Et notandum iterum quod Otgerius de Martilliaco dedit Deo et sancte Marie et prefatis monachis de Firmitate unam petiam de terra sub predicta Perreria. Horum donorum, videlicet Aalardi, Richardi, Bernardi, Otgerii, testes sunt hii: Tibertus de Seniceo, Odo de Cundamines.